C 230/228
LT
Europos Sąjungos oficialusis leidinys
2023 6 30
SGN „Pays d’Hérault“ žymimi trijų spalvų vynai – daugiausia raudonieji (50 % visų pagaminamų vynų), taip pat rožiniai, kurių gamyba šiuo metu sparčiai auga, ir baltieji vynai.
Saugoma geografine nuoroda „Pays d’Hérault“ žymimi vynai gaminami iš tradicinių regiono vynuogių veislių, pavyzdžiui, „Grenache“, „Carignan“, „Cinsault“, „Mourvèdre“, derinio.
Pasodinus iš kitų Prancūzijos vynuogynų atkeliavusias veisles, pavyzdžiui, „Merlot“, „Cabernetsauvignon“, „Syrah“, „Chardonnay“, tapo įmanoma gaminti įvairesnius vynus, visų pirma vynus iš vienos veislės vynuogių, tuo pat metu išlaikant kokybę, kuria garsėja SGN „Pays d’Hérault“ vynai.
Dėl šilto ir sauso Viduržemio jūros klimato visų veislių vynuogės visose vietovės visada visiškai sunoksta.
Šios sunokti palankios sąlygos, taip pat klintinėms plynaukštėms ir lygumoms, kuriose daugiausia ir auginamos vynuogės, pritaikytas gamybos kiekis pagrindžia specifikacijoje įtvirtintą didžiausią, ypač tokių derlingų veislių kaip „Grenache“ ar „Carignan“, gamybos kiekį.
Visos šios sąlygos taip pat leidžia gana anksti nuimti derlių.
Gaminamiems vynams visuomet būdingi vaisių aromatai, nors jų intensyvumas ir pobūdis skiriasi atsižvelgiant į naudojamų vynuogių veisles ir taikomas technologijas.
Siekiant raudonuosiuose vynuose išgauti brandžių ir švelnių taninų turinčią neaitraus skonio struktūrą, taikomos ekstrahavimo technikos.
Gaminant baltuosius ir rožinius vynus, šios technikos leidžia išlaikyti vynų gaivumą ir vaisiškumą.
Šie vynai daugiausia skirti gerti jauni.
Visame Hero departamente per metus pagaminama apie 900 000 hektolitrų SGN „Pays d’Hérault“ vynų, todėl jie plačiai paplitę visoje šalies teritorijoje.
8.3.
Geografinės vietovės ir produkto ypatumų priežastinis ryšys Dirvožemio ir klimato sąlygų derinys ypač palankioje vynuogėms augti aplinkoje buvo ir tebėra regiono vyno sektoriaus vystymosi ir ekonomikos pagrindas.
Tad vynmedžiai ir vynas yra pagrindinė trijų ketvirtadalių Hero departamento kaimo vietovių veikla.
Didžiuliame istoriniame vynuogyne susiformavusi gili vynuogių auginimo ir vyno gaminimo meno praktinė patirtis leido sukurti platų šiam sektoriui skirtų mokslinių ir techninių tyrimų centrų tinklą, visų pirma pasaulyje garsiuose technologijų centruose, pavyzdžiui, Bezjė ir Monpeljė (devyni mišrūs universitetiniai mokslinių tyrimų padaliniai, aukštojo vynmedžių ir vyno mokslo institutas).
Mokslinių tyrimų rezultatai ir novatoriškų įmonių tinklas savo ruožtu paskatino SGN „Pays d’Hérault“ vynų plėtrą.
Didesnė nei keturiasdešimties metų vyndarių praktinė patirtis, kartu su tradicinėmis vynuogių veislėmis sodinamos vynuogių veislės iš kitų vynuogynų, ekonominės ir komercinės veiklos vykdytojų vystymasis, mokslinių tyrimų ir populiarinimo struktūros leido pritaikyti vynų kokybę prie rinkos pokyčių.
Vynas pasižymi vartotojams nesunkiai atpažįstamomis juslinėmis ir aromatinėmis savybėmis, jo trokšta įsigyti ir turistai.
Visos šios priežastys lėmė, kad Hero vyno gamintojų ir šiuo pavadinimu parduodamo vyno vardas gyvuotų ištisus šimtmečius.
Šis geras vardas taip pat atsispindi regione rengiamuose tarptautiniuose komerciniuose renginiuose (SITEVI, VINISUD), įvairiuose miestų aglomeracijose vynmedžių ir vyno ciklo ritmu organizuojamuose festivaliuose ir renginiuose.
Šie renginiai kupini malonių svetingumo ir socialinio bendrumo akimirkų, kartu skatina turizmą šiame Viduržemio jūros regione.
Vykstant vynuogyno pertvarkymui, savo pasirinktais sprendimais vyndariai sugebėjo išpopuliarinti regiono vynuogynų kraštovaizdį ir išplėtoti vyno turizmą, padedantį kurti gerą saugomos geografinės nuorodos „Pays d’Hérault“ vardą.
9.
Kitos pagrindinės sąlygos (pakavimas, ženklinimas, kiti reikalavimai) Papildomos nuostatos dėl ženklinimo Teisinis pagrindas: Nacionalinės teisės aktai Papildomų sąlygų rūšis: Papildomos nuostatos dėl ženklinimo Sąlygos aprašymas: Kartu su saugomos geografinės nuorodos „Pays d’Hérault“ pavadinimu galima nurodyti vienos ar kelių vynuogių veislių pavadinimus.